<classify> Simba ambao wamebakiza michezo sita, wanatarajiwa kucheza mchezo wao wa ligi dhidi ya Kagera Sugar wiki ijayo kwenye uwanja wa Kambarage mjini Shinyanga amba po wamepania kuondoka na ushindi wa pointi tatu.Akijibu maswali ya waandishi wa habari juzi msemaji wa Simba, Haji Manara alisema mbio za ubingwa wa ligi ni kama marathoni, na kwamba lolote linaweza kutokea na kubadilisha msimamo wa ligi.Mbio za ubingwa ni kama marathoni, kwani anayevuka kamba ndiye mshindi, na sisi bado tuko kwenye nafasi nzuri ya kuelekea huko, kwani tunaweza kufanya lolote, alisema.Manara alitolea mfano wa mwaka 2004 ambapo Yanga na Mtibwa zilikuwa zikiongoza na wao walikuwa hawako katika nafasi nzuri lakini timu hizo zikajikuta zikipoteza michezo kadhaa, na wao wakafanikiwa kuondoka na taji la ligi.Alisema kama ilivyotokea mwaka huo, hata sasa inawezekana kwani hawajakata tamaa kiasi cha kukubali kiurahisi kuwa hawawezi kuchukua taji na kwamba wanajiamini.Msemaji huyo alisema ikitokea wakashindwa kuchukua taji hilo sio kwamba ndio mwisho wa dunia kwani watajipanga zaidi kwa msimu ujao.Simba kwa sasa inashika nafasi ya tatu ikiwa na pointi 32 nyuma ya mabingwa watetezi Azam Fc wenye pointi 36 na vinara wa ligi Yanga wenye pointi 37.Kikosi cha Simba kinatarajiwa kuanza kambi leo kisha kuondoka kati ya kesho au Jumanne kuelekea Shinyanga kujiandaa na mchezo huo dhidi ya Kagera.  <topic>: MICHEZO 